title: Chavín
text: Moni -900 AGJ, sanelia va raporafa dopewa koe Chavín de Huántar toz renzayar. Ina di vanpiyir tela lozolonafa dopewarelida ke kotafa Andes gola. Mayesis lorik ke Chavín moe tawavo vas konake decemoye decitmetre male krimtafa wida kale yona widava koe ontinafa meftava zo sonteyed, isen bruditison va lorik koe dopewa, befoltik sumuon laniyid. Bat lorik is dere jontikara kira ke Chavín araya va yamba is alka ke vemafa gola jontikedje di turestayad.